**Основна школа**: „Горња Слатина“ у Горњој Слатини

**Вјероучитељ:** Александар Стевановић

**Наставни предмет:** Православна вјеронаука

**Датум реализације**: 20. новембар 2017. године

**Разред:** IX

**Наставна тема:** Хришћанске дужности

**Наставна јединица:** Пост

**Тип часа:** Обрада новог градива

**Радни материјали:** Уџбеник вјеронауке

**Наставне методе:** Метод усменог излагања, наставни разговор

**Облик рада:** Фронтални

**Образовно васпитни циљ:** Ученици треба да науче шта је пост и одакле води своје поријекло.

**Фукционални циљ:** Схватање зашто се пост препоручује сваком хришћанину.

**Очекивани исход:** Ученик може да разумије смисао и значај поста и да повеже теоријско знање о посту са практичним испуњавањем тј. са примјеном поста у личном животу.

**Структура часа:**

**- Увод (10 мин)**

**- Главни дио часа (25мин)**

**- Завршни дио часа (10 мин)**

**УВОД:**

Читање молитве прије учења. На табли написати тему и питати ученике да ли су искуствено упознали пост, тј. да ли су некада постили, претпостављајући да у том узрасту сигурно има дјеце која су некада постила.

**ГЛАВНИ ДИО ЧАСА:**

Ученицима објаснити шта је то пост и да је суштинско тежиште на уздржавању од лоших мисли и дјела. Појаснити да још на почетку, након стварања свијета и првих људи Бог даје човјеку заповијест да не једе са дрвета познања добра и зла. Заједно са ученицима извести закључак какву је последицу непоштовање заповијести имало за људе – људи су изгнани из раја и постали су смртни. Поновити и истаћи најважнију чињеницу наше вјере, долазак Спаситеља Исуса Христа у свијет и навести како се у Светом Писму говори како је и сам Спаситељ постио четрдесет дана и ноћи (Мт. 4,2). Објаснити да човјек постом чисти своју душу од прљавштине гријеха и да се на тај начин припрема за најважнији моменат у свакодневном животу хришћанина а то је сједињење са Христом у Светој тајни причешћа.

На табли најприје написати а паралелно са тим и објаснити који су то вишедневни постови у нашој Цркви (васкршњи, божићни, апостолски и великогоспојински пост), а затим објаснити да имамо и једнодневне постове, те навести празнике и датуме у које имамо једнодневни пост поред сриједе и петка (Крстовдан уочи Богојављења 18. јануара, Усјековање главе Светог Јована Крститеља 11. септембра и Боздвижење Часног Крста 27. септембра). Пред крај објаснити шта су то трапаве седмице.

**ЗАВРШНИ ДИО ЧАСА:**

Са ученицима извући главне закључке из обрађене лекције. Одговорити на евентуална питања и делеме који можда постоје код ученика.

Молитва после учења.